Diari Oficial de la Generalitat Valenciana


Sumari del DOGV 5892, del 13-11-2008 (2008/13339)

Informació pública de l'aprovació definitiva de la modificació puntual núm. 5 del Pla General d'Ordenació Urbana de Soneja, en la unitat d'execució UE-4.
---------------------------------------------------------------------------------------------------------------------------------------------------------

### Dades del document

Número de DOGV
:   5892

Data del DOGV
:   13-11-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/13403


Data del document
:   04-11-2008

Organisme emissor
:   Ajuntament de Soneja

Tipus de document
:   Informació Pública

Descriptors 

:   * Soneja
    * pla d'urbanisme
    * administració local

Informació pública de l'aprovació definitiva de la modificació puntual núm. 5 del Pla General d'Ordenació Urbana de Soneja, en la unitat d'execució UE-4.  
 [2008/13301]  
L'Ajuntament en Ple, en sessió de data 30 de setembre de 2008, va adoptar l'acord pel qual s'aprova definitivament la modificació puntual núm. 5 del Pla General d'Ordenació Urbana de Soneja, en la unitat d'execució UE-4:  
«09. Aprovació definitiva de modificació puntual núm. 5 del PGOU de Soneja, en la UE-4.  
El Ple de la corporació, en sessió celebrada el dia 01.07.2008, va acordar exposar al públic la modificació puntual núm. 5 del Pla General d'Ordenació Urbana de Soneja, en la unitat d'execució UE-4, per un termini d'un mes, per mitjà d'anuncis que es van publicar en el periòdic Mediterráneo de Castelló de data 06.08.2008 i en el Diari Oficial de la Comunitat Valenciana núm. 5823, de data 07.08.2008.  
Vist que durant el període d'informació pública no s'han presentat al·legacions.   
Vist l'informe de l'arquitecte municipal, de data 18 de setembre de 2008, en què conclou: "que l'esmentada modificació no modifica l'ordenació estructural", d'acord amb el que establix l'article 91 de la Llei Urbanística Valenciana.  
Vist l'informe de Secretaria de data 18 de setembre de 2008.  
De conformitat amb el que establixen els articles 87, 91 i 94.1 de la Llei 16/2005, de 30 de desembre, de la Generalitat, Urbanística Valenciana, este Ajuntament en Ple, per unanimitat dels huit membres presents, dels nou que legalment constituïxen la corporació, complint-se el requisit de la majoria absoluta del nombre legal de membres de la corporació, previst en l'article 47.2.ll) de la Llei 7/1985, de 2 d'abril, Reguladora de les Bases de Règim Local, modificada per la Llei 57/2003, de 16 de desembre, acorda:  
Primer. Aprovar definitivament la modificació puntual núm. 5 del Pla General d'Ordenació Urbana de Soneja, en la unitat d'execució UE-4.  
Segon. Remetre una còpia de l'expedient a la Conselleria de Medi Ambient, Aigua, Urbanisme i Habitatge perquè en prengueu coneixement i als efectes oportuns.»  
L'objecte de la modificació consistix en:  
L'ajust dels límits de la UE-4 del PGOU de Soneja, de manera que quede exclosa de l'àmbit la parcel·la cadastral 0207829YK2100N tal com dicta la Sentència de data 12.05.2006, de la Sala Contenciosa Administrativa, Secció 2a, del Tribunal Superior de Justícia de la Comunitat Valenciana.  
Així mateix, es procedix al reajustament de les superfícies de les illes incloses en la unitat d'execució segons mesuraments i delimitacions reals.  
Esta nova situació suposa excloure de la unitat un total de 206,55 m² de xarxa viària que pertanyen a la parcel·la exclosa de la UE-4 per la sentència manifestada. Així, la unitat d'execució 4 reduïx la seua extensió, a través d'esta modificació, passant de 16.841,05 m² a 16.634,50 m², per excloure's la parcel·la que feia inviable el desenvolupament de la dita unitat.  
Dades de les illes actualitzades a introduir en la modificació del PGOU en la UE-4:  
 Coef.  
Illa Superfície (m2 ) Tipologia Edificabilitat Edificabilitat (m2t)  
M.1 1.135,98 ENS 3,00 3.407,94  
M.2 1.519,19 ENS 3,00 4.557,57  
M.3 327,47 ENS 3,00 978,41  
M.4 1.348,06 ENS 3,00 4.044,18  
M.5 1.295,41 ENS 3,00 3.886,23  
M.6 1.768,44 ENS 3,00 5.305,32  
M.7 2.667,87 ENS 3,00 8.003,61  
Totals 10.062,42 30.187,26  
   
Conseqüentment al que s'ha manifestat, tant per la modificació del límit de la UE-4, com per la variació de superfícies i edificabilitat, l'aprofitament que correspon a esta unitat queda fixat amb esta modificació en el següent:  
 A tipo = 30.187,26 m2t = 1,814738 m2t/m2s  
 16.634,50 m2s  
«Normativa d'aplicació.  
1. Normes urbanístiques.  
SU-2: correspon a la zona d'eixamplament residencial.  
Tipus d'edificació.  
Tancada.  
Habitatge unifamiliar, col·lectiu o apartaments.  
Alineacions i rasants.  
Seran les especificades en el pla d'alineacions.  
Altura de l'edificació.  
Màxima: 10,50 metres.  
Nombre de plantes.  
Màxim: PB + 2  
Soterranis.  
Es permeten.  
Semisoterranis.  
Es permeten.  
Àtics.  
Es prohibixen.  
Entresolats.  
Es permeten.  
Ixents i volades.  
La volada màxima serà inferior a l'1/12 de l'amplària del carrer al qual done el front de l'edificació i no sobrepassarà, en cap cas, la cara interior del rastell.  
Patis interiors.  
Caldrà ajustar-se al que disposen les normes generals.  
Parcel·la mínima.  
La parcel·la mínima serà de 80 m² llevat que siga materialment impossible per tractar-se de solar entre edificacions existents.  
Fatxada mínima.  
Per a ser edificable una parcel·la és necessari que tinga fatxada a via pública i tinga un mínim de 5 metres. Seran excepció les parcel·les amb fatxada interior a 5 metres situades entre edificis ja construïts.  
Fons edificació.  
Mínim tres metres.  
Màxim no s'establix.»  
Contra el present acord es podrà interposar, en el termini de dos mesos, recurs contenciós administratiu davant de la sala de la dita jurisdicció del Tribunal Superior de Justícia de la Comunitat Valenciana, de conformitat amb el que disposen els articles 10 i 46 de la Llei 29/1998, de 13 de juliol.  
Tot això de conformitat amb el que establixen els articles 86 i 91.1 de la Llei 16/2005, de 30 de desembre, de la Generalitat, Urbanística Valenciana.  
Soneja, 4 de novembre de 2008.- L'alcalde: Benjamín Escriche Rivas.